stanford-oval/wikipedia huggingface dataset:
המשמר הסקוטי
היסטוריה > מלחמות העולם

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
מבנה וייעוד

הגדוד הראשון, המשמר הסקוטי: לגדוד הראשון תפקיד כפול; את שירותו המבצעי הגדוד מבצע בתור חיל רגלים משוריין, תחת פיקוד החטיבה הממוכנת הרביעית, אשר יושבת בקטריק, צפון יורקשייר. מלבד התפקיד המבצעי, הגדוד משרת לסירוגין גם בתפקיד ייצוגי, בו הוא מבצע משמר כבוד באתרי הממלכה, כגון ארמון בקינגהאם ואירועים מיוחדים.
פלוגת F, המשמר הסקוטי: לאחר פירוק הגדוד השני בשנת 1994, פלוגת F היא הפלוגה היחידה מהגדוד שנותרה. הפלוגה מוצבת דרך קבע בלונדון, שם היא מבצעת תפקיד של כוח משמר הכבוד. הפלוגה ממשיכה לשמר את המסורות השונות של הגדוד השני. למרות התפקיד התמידי שלה כפלוגת משמר, הפלוגה אמורה באופן תאורטי להיות מסוגלת להישלח בכל עת גם לשירות מבצעי.
הערות שוליים

↑  באנגלית: Jocks Guards, "ג'וֹק" הוא כינוי מעט מזלזל לסקוטי ובעיקר לחיל סקוטי.
↑  באנגלית: The Kiddies.
↑  הרגימנט הוקם לראשונה בשנת 1642, אך פורק בשנת 1651. החל משנת 1661, הרגימנט קיים באופן רציף.
| 0 | 1 | 2 |
| --- | --- | --- |
| הקודם: משמר קולדסטרים | סדר בכירות בחיל הרגלים  מקום 3 | הבא: המשמר האירי |
איור של חייל המשמר, 1742.
חיילי המשמר עם צבעי הרגימנט באלכסנדריה, 1882.
תזמורת הגדוד הראשון של המשמר בפנטגון, 2009.
המיתון הגדול

מפת העולם המציגה את שיעורי צמיחת התמ"ג בשנת 2009 - המדינות בצבע חום היו במיתון במהלך 2009
המיתון הגדול (באנגלית: The Great Recession) הוא המיתון הכלכלי העולמי החמור שהחל בסוף העשור הראשון של המאה ה-21 בעקבות התנפצות בועת הנדל"ן בארצות הברית והמשבר הפיננסי שבא בעקבותיו. לתקופה זו היו השלכות מרחיקות לכת שהשפיעו על מדינות רבות ברחבי העולם. ההיקף ומועד ההתרחשות של המיתון השתנה בפועל ממדינה למדינה (ראו מפה מצורפת). קרן המטבע הבין-לאומית הגדירה את המיתון הגדול כהתמוטטות הכלכלית והפיננסית החמורה ביותר מאז השפל הגדול.
ההשפעה של המיתון הגדול הייתה נרחבת, והשפיעה על כלכלות, בתי עסק ואנשים אינדיבידואלים רבים ברחבי העולם. שיעורי האבטלה זינקו באותה העת כאשר במקביל בתי עסק רבים התקשו במיוחד לשרוד. שוקי המניות חוו ירידות חדות, וממשלות רבות נאלצו באותה התקופה לנסות לייצב את הכלכלות שלהן.
למיתון הגדול היו השלכות חברתיות וכלכליות ניכרות כאשר מיליוני אנשים איבדו באותה התקופה את בתיהם, את מקום עבודתם ואת חסכונותיהם.
תעשיות מסוימות נפגעו גם הן במיוחד במהלך המיתון הגדול. תעשיית הרכב בארצות הברית לדוגמה התמודדה במהלך המיתון עם ירידה חדה במכירות, והדבר הוביל להתערבות ממשלתית כדי למנוע את קריסתן של יצרניות הרכב האמריקניות. כמו כן גם ענף הבנייה ברחבי העולם נפגע במיוחד במהלך תקופת המיתון כאשר עיקולים ופשיטות רגל הפכו נפוצים באותה התקופה.
המיתון לא הורגש באותה מידה ברחבי העולם. בעוד שרוב הכלכלות המפותחות בעולם, ובמיוחד הכלכלות של אמריקה הצפונית, אמריקה הדרומית ואירופה, נקלעו למיתון קשה ומתמשך, כלכלות מתפתחות רבות לא הושפעו במיוחד - במיוחד סין, הודו ואינדונזיה, שכלכלותיהן צמחו באופן ניכר בתקופה זו. באופן דומה גם הכלכלות של אזור אוקיאניה לא הושפעו במיוחד באותה התקופה בשל קרבתם לשווקים של אסיה.
ראו גם

בועה כלכלית
המשבר הכלכלי העולמי (2008)
משבר הסאבפריים
קריסת שוק מניות
הערות שוליים

↑  The Investopedia Team. "The Great Recession Definition". Investopedia (באנגלית). אורכב מ-המקור ב-26 ביוני 2021. נבדק ב-12 ביולי 2021. {{cite web}}:  (עזרה)
↑  Singh, Manoj. "The 2007–2008 Financial Crisis in Review". Investopedia (באנגלית). נבדק ב-12 ביולי 2021. {{cite web}}:  (עזרה)
↑  "World Economic Situation and Prospects 2013". Development Policy and Analysis Division of the UN secretariat. נבדק ב-19 בדצמבר 2012. {{cite web}}:  (עזרה)
↑  United Nations (15 בינואר 2013). World Economic Situation and Prospects 2013 (trade paperback) (1st ed.). United Nations. p. 200. ISBN 978-9211091663. The global economy continues to struggle with post-crisis adjustments {{cite book}}:  (עזרה)
| --- | --- |
בקרת זהויות :  BNE: XX4922618
הכוחות למבצעים מיוחדים של צבא רוסיה

| --- | --- |
 לוגו  דגל
 פרטים
 כינוי:  האנשים הירוקים המנומסים
 מדינה:  רוסיה רוסיה
 שיוך:  משרד ההגנה של רוסיה
 סוג:  יחידת עילית ללוחמה בטרור, יחידת השתלטות
 בסיס האם:  קובינקה-2, מחוז מוסקבה
 אירועים ותאריכים
 תקופת הפעילות:  2013–הווה (כ־11 שנים)
 מקים היחידה:  אולג מרטיאנוב
 מלחמות:  סיפוח חצי האי קרים המשבר באוקראינה המבצע הרוסי בסוריה הפלישה הרוסית לאוקראינה
 נתוני היחידה
 כוח אדם:  לוחמים בשירות קבע
 ציוד עיקרי:  נשק קל ואמצעים מיוחדים
 פיקוד
 יחידת אם:  פיקוד המבצעים המיוחדים של צבא רוסיה
 מפקד נוכחי:  Valery Flyustikov 
 מפקדים:  ואדים בייקולוב
 
הכוחות למבצעים מיוחדים של צבא רוסיה (ברוסית: Силы специальных операций Вооружённых Сил Российской Федерации) היא יחידת עילית רוסית ללוחמה בטרור של משרד ההגנה והכוחות המזוינים של הפדרציה הרוסית.
זוהי יחידת עלית עליונה בצבא הרוסי שהוקמה בעקבות הרפורמה הצבאית ברוסיה. הכוחות מהווים חלק מהמרכז למטרות מיוחדות של משרד ההגנה הרוסי ומורכב מלוחמי ספצנאז שאומנו לפעול במבצעי לוחמה בטרור בתוככי רוסיה ומחוץ לגבולותיה, על פי הנחיות שר ההגנה והוראות המפקד העליון.
תפקיד

לרוסיה ולנאט"ו הגדרה משותפת למבצעים מיוחדים: "פעולות צבאיות המתנהלות על ידי כוחות ייעודיים, מאורגנים, מאומנים ומצוידים במיוחד ומאוישים בכוח אדם נבחר. הם פועלים במסגרות קטנות תוך שימוש בטקטיקות, טכניקות ואופני פעולה לא שגרתיים שאינם תקניים לכוחות קונבנציונליים. מבצעים אלה מתבצעים בכל מגוון הפעולות הצבאיות באופן עצמאי או בתיאום עם כוחות קונבנציונליים להשגת יעדים פוליטיים, צבאיים, פסיכולוגיים וכלכליים. שיקולים פוליטיים-צבאיים עשויים לדרוש פעולה בחתימה נמוכה, טכניקות חשאיות, סמויות או דיסקרטיות וקבלת מידה של סיכון פיזי ופוליטי שאינו כרוך בפעולות קונבנציונליות".
הכוחות למבצעים מיוחדים מהווים גוף מיוחד המצויד במיטב הטכנולוגיה הצבאית ונועד לבצע משימות מיוחדות למען הגנת האינטרסים של רוסיה (בעת שעולה הצורך בשימוש בכוח צבאי) בתוך המדינה ומחוצה לה, בזמני שלום ובעתות מלחמה ונמצאים בכוננות ומוכנות צבאית מתמדת.
היסטוריה

במהלך יישום הרפורמה הצבאית ברוסיה הוחלט להקים בשנת 2009 את הכוחות למבצעים מיוחדים על בסיס יחידת הספצנאז מספר 92154 שהוכפפה ישירות לראש המטה הכללי הרוסי. בתחילת 2012, ביוזמת ניקולאי מקארוב הוקם הפיקוד למבצעים מיוחדים כשהמטרה היא לאגד תשעה גדודי ספצנאז תחת הפיקוד.
ב-6 במרץ 2013 ראש המטה הכללי הרוסי ולרי גרסימוב הכריז על הקמת הכוחות למבצעים מיוחדים, בעת נאומו בפני הנספחים הצבאיים הזרים במוסקבה.
ב-15 במרץ 2013 דווח כי בבסיס קובינקה-2 הוקם המרכז למבצעים מיוחדים של משרד ההגנה הרוסי (Центр специального назначения Министерство обороны Российской Федерации) ובו יתאמנו 500 לוחמים. המרכז הוכפף ישירות לפיקוד הכוחות המיוחדים של משרד ההגנה.
ב-23 במרץ 2013 בעת פגישתו של שר ההגנה של רוסיה סרגיי שויגו עם מנהיג הרפובליקה העממית של סין שי ג'ינפינג והרמטכ"ל ולרי גרסימוב הצהירו הבכירים כי בכוחות המזוינים הוקמו הכוחות למבצעים מיוחדים שאמונים על ביצוע משימות מיוחדות לא רק בתוככי רוסיה אלא גם מחוץ לגבולותיה.
בסוף אפריל 2013 בבסיס צבאי שעל הרי אלברוס בקברדינו-בלקריה התאמנו לוחמי הכוחות למבצעים מיוחדים בתרגיל אווירי.
מבצעים

התערבות במלחמת האזרחים בסוריה - כיבוש תדמור וחלב. במסגרת המעורבות הרוסית בסוריה הכוחות נטלו חלק במבצעי סיוע צבא סוריה ולהענקת תמיכה בעת כיבוש העיר חלב מידי המורדים והעיר תדמור מידי ארגון המדינה האסלאמית. העיר נכבשה מידי דאעש במרץ 2016 ולאחר מכן שוב במרץ 2017. בסתיו 2017 באזור העיר חלב קבוצה של 16 אנשי הכוחות למבצעים מיוחדים ביצעו תצפית על כוחות הארגונים האיסלאמים על קו הלחימה לצורך הפקת מודיעין מטרות לצבא רוסיה וסוריה ככלל ולחיל האוויר הרוסי בפרט, הקבוצה נחשפה ונתקלה בקרוב ל-300 לוחמי הארגונים האיסלאמים וניהלה מולם קרב (סך הכל חמישה גלי התקפה מצד המחבלים)[דרוש מקור]. אנשי הכוחות למבצעים מיוחדים הצליחו להדוף את כל ההתקפות כמעט ללא נפגעים מצידם, לאחר פעולה זו קיבלו עיטורים מנשיא רוסיה[דרוש מקור].
התערבות במלחמת האזרחים באוקראינה - כיבוש חצי האי קרים. במסגרת המבצע לסיפוח חצי האי קרים, אנשי הכוחות למבצעים מיוחדים נטלו חלק בהשתלטות השקטה על חצי האי וסיפוחו לרוסיה מבלי שנהרגו חיילי צבא אוקראינה שהורשו לעזוב את בסיסיהם ולשוב לאוקראינה גופא. ב-22 בפברואר 2014 הכוחות נטלו חלק במבצע הברחתו של נשיא אוקראינה ויקטור ינוקוביץ' מאוקראינה לרוסיה.
מפקדים

אולג מרטיאנוב (2009—2013)
אלכסיי דיומין (2014—2015)
אלכסנדר מאטובניקוב (2015—2018)
ואדים בייקולוב (2019—)
ראו גם

כוחות מיוחדים
ספצנאז
כוחות המבצעים המיוחדים של ארצות הברית
הכוחות המיוחדים של הממלכה המאוחדת
הערות שוליים

↑  Текст: Иван Петров. У «вежливых людей» появится свой праздничный день. "רוסיסקאיה גאזטה" // rg.ru (3 октября 2014 года)
↑  North Atlantic Treaty Organization (17 November 2015). "NATO Glossary of Terms and Definitions (English and French)" (PDF). AAP-06 (Edition 2015). Brussels: NATO Standardization Agency: 2-S-8. Retrieved 18 September 2016.
↑  NATO, "NATO-Russia Glossary of Contemporary Political and Military Terms"., ‏June 2001. Retrieved September 2016
↑  Михаил Барабанов. Испытание «нового облика». Украинский конфликт и военная реформа в России. Журнал «Россия в глобальной политике» // globalaffairs.ru (10.11.2014 года)
↑  Россия решила создать силы специальных операций. «רי"א נובוסטי» // ria.ru (6.03.2013)
↑  Шойгу создаёт отвергнутые Сердюковым силы спецопераций, отстав от США на 26 лет. Информационное агентство «NEWSru.com» // newsru.com (6.03.2013)
↑  В Кубинке создадут Центр специальных операций. «Lenta.ru» // lenta.ru (15.03.2013)
↑  Состоялась встреча Министра обороны России генерала армии Сергея Шойгу с Председателем Китайской Народной Республики Си Цзиньпином. Министерство обороны Российской Федерации // recrut.mil.ru (23.03.2013)
↑  В горах Кабардино-Балкарии завершилось учение подразделения Сил специальных операций Вооруженных Сил. Миниобороны РФ // function.mil.ru (29.04.2013)
↑  ВИДЕО. В горах Эльбруса прошли учения Сил специальных операций Министерства обороны РФ. ОАО "ТРК ВС РФ «Звезда» // tvzvezda.ru (8.05.2013)
↑  אלה "האנשים הירוקים הקטנים" שמשתלטים על חאלב, באתר ‏מאקו‏, 18 בדצמבר 2016
↑  תיעוד ראשון: כוחות מיוחדים רוסיים בסוריה. צפו, באתר ynet, 11 בדצמבר 2016
↑  "תפציצו אותי". גבורת הקצין הרוסי בתדמור, באתר ynet, 26 במרץ 2016
↑  Russian General severely injured in Palmyra from ISIS-planted bomb
↑  Russian Aviation, Special Forces Play Key Role in Crushing Daesh Near Palmyra
↑  צלפים, צנחנים - וצוללנים: תיעוד מיוחד של כוחות רוסיים בסוריה - וואלה חדשות, באתר וואלה, 6 במרץ 2017
↑  אלה "האנשים הירוקים הקטנים" שמשתלטים על חאלב, באתר ‏מאקו‏, 18 בדצמבר 2016
↑  דיווח: רוסיה שלחה לסוריה לוחמי יחידות עלית מאוקראינה - וואלה חדשות, באתר וואלה, 24 באוקטובר 2015
המיתולוגיה של האינקה

המיתולוגיה של האינקה היא מיתולוגיה שהתפתחה בתרבות האינקה - התרבות שהתקיימה באזור פרו של היום, לפני הכיבוש הספרדי. ככל מיתולוגיה היא כוללת סיפורים שמאמיניה מחשיבים לתיאורים אותנטיים של ההיסטוריה והיא בסיס למערכת האמונות והסמלים של בני העם המאמין בה. מכיוון שככל הנראה לא הייתה לבני האינקה מערכת כתב, מקור הידע הקיים אודות עולמם הדתי הוא בכתבי הספרדים שצאצאי האינקה עזרו בכתיבתם לאחר כיבוש האימפריה ובעדויות ארכאולוגיות.
אגדות האינקה

מייסד השושלת הראשונה של ממלכת קוסקו היה מאנקו קאפאק. באגדה אחת הובא מאנקו קאפאק ממעמקי אגם טיטיקקה בידי אל השמש אינטי או שנולד לאל השמש. אגדה אחרת סיפרה כי היה בנו של טיקי ויראקוצ'ה. עם זאת, לא הותר לפשוטי העם לומר את שמו של ויראקוצ'ה, דבר המסביר את הצורך בשתי אגדות.
במיתוס אחד נולדו מאנקו קאפאק ואחיו פאצ'אקמק לאל השמש אינטי, הידוע גם בשם "אָפּוּ פּוּנְצָ'אוּ". מאנקו קאפאק עצמו נערץ כאל השמש והאש. על פי אגדה זו, מאנקו קאפאק, אחיו ואחיותיו נשלחו לארץ בידי אל השמש והופיעו מתוך מערת פאקאריטמבו, כשהם נושאים מטה זהב הקרוי "טאפאק-יאוּרי". הם הונחו להקים את מקדש השמש לכבודו של אל השמש אביהם, במקום בו ישקע המטה באדמה. כדי להגיע לקוסקו הם פסעו דרך מערות תת-קרקעיות. במהלך המסע אחד הפך אחד מאחיו (וייתכן שמדובר באחת מאחיותיו) לאבן ("ואקה" כינוי לחפץ קדוש בדת האינקה).
בגרסה אחרת של אגדה זו במקום לצאת ממערה בקוסקו הופיעו האחים והאחיות מתוך מימי אגם טיטיקקה.
באגדת טיקי ויראקוצ'ה, היה מאנקו קאפאק בנו של טיקי ויראקוצ'ה מ"פאקרי-טאמפו" הידועה כיום כ"פאקאריטמבו" (25 ק"מ דרומית לקוסקו). הוא ואחיו "אָיָאר אינקה", "איאר קאצ'י" ו"אייאר אוּצ'וּ" ואחיותיו "מאמא אוֹקלוֹ", "מאמא הוּאקוֹ", "מאמא ראאוּה" ו"מאמא קוּרה" חיו בקרבת קוסקו ואיחדו את עמם ואת עשרת ה"איילו" (קהילה המורכבת מכמה משפחות) שפגשם במסעם על מנת לנצח את השבטים של עמק קוסקו. גם באגדה זו מופיע מטה הזהב, שמקובל להניח כי ניתן למאנקו קאפאק בידי אביו. לאגדה כמה תיאורים, אך בהתאם לכמה מהגרסאות קנא מאנקו הצעיר באחיו הבוגרים, בגד בהם והרגם, וכך הפך לשליט יחיד על קוסקו. כדי לקיים את טוהר מוצאו האלוהי נשא מאנקו קאפאק את אחותו הבכורה מאמה אוקלו לאישה. בכך החל מנהג שנמשך עד שהאימפריה הגיעה לקיצה, ולפיו, אף על פי שלקיסר האינקה היו נשים רבות, האישה הרשמית הייתה על פי רוב אחת מאחיות הקיסר.
אלים

בדומה לרומאים התירו האינקה לתרבויות ששולבו בתוך האימפריה שלהם לשמר את דתותיהן, ולכן יש כמה שמות לחלק מהאלים. ברשימה החלקית הבאה מופיעים האלים החשובים ביותר בפנתאון של האינקה.
ויראקוצ'ה – החשוב בין אלי האינקה, היה הבורא, שיצר את הכול ולימד את בני האדם כיצד לעבוד וכיצד לחיות. בני האינקה היו מתפללים לויראקוצ'ה בעיקר בעתות משבר, וטקסים רבים נערכו לכבודו, המקביל לאל, אתום, פרומתאוס, אודין ועוד.
אינטי אילפה – היה אל הרעם והגשם. האנשים נהגו להעלות לכבודו קורבנות ולקיים טקסים במקדשים שנבנו לכבודו, בעיקר בתקופת הגשמים, המקביל לבעל, זאוס, תור, פרון ועוד.
אינטי – אל השמש, היה האב המייסד של שושלת מלכי האינקה, והייתה לו חשיבות רבה בחיי היומיום. בתי התפילה והמקדשים המפוארים ביותר נבנו לכבודו. האדרת חשיבותו של אל השמש, הוסיפה לכוחו החברתי של בית המלוכה. את דמותו עיצבו באומנות בתוך מדליון עגול עשוי זהב.
פצ'אמאמה – אלת האדמה. היא הייתה אשתו של פאצ'אקמק והייתה אלת הפריון שפקחה על הזריעה והקציר. היא גרמה לרעידות אדמה, מקבילה לגאיה, יורד, גב ועוד.
ויראקוצ'ה – האל הבורא
הלם לבבי

| --- | --- |

 תחום:  קרדיולוגיה 
 קישורים ומאגרי מידע
 eMedicine:  152191 
 MeSH:  D012770
 סיווגים
 ICD-10:  R57.0 
 ICD-11:  MG40.0 
 
הלם לבבי (גם: הלם לב או שוק קרדיוגני) הוא מצב חירום רפואי מסכן חיים ממדרגה ראשונה, בו ישנו כשל באספקת הדם לגוף בשל פגיעה בלב או בפעולתו.
הלם מוגדר כמצב בו ישנה פגיעה בפרפוזיה (אספקת הדם לאיברי הגוף). ישנם מספר גורמים ומספר מנגנונים גופניים שיכולים להוביל למצב של הלם, מתוכם - המצבים הנובעים מפגיעה לבבית מכונים בשם הלם לבבי.
גורמים

המשותף לגורמים השונים המובילים להלם לבבי הוא אחד- הם פוגעים ביכולתו של הלב להזרים דם לגוף. יש גורמים המובילים לכך על ידי פגיעה בשריר הלב עצמו, וישנם המפריעים לתפקודו התקין מבלי לפגוע בשריר הלב עצמו.
גורמים > אירוע לבבי איסכמי- אוטם שריר הלב

אוטם שריר הלב, או בשמו העממי "התקף לב", הוא הגורם העיקרי והנפוץ להלם לבבי. בשל הפרעה בתיספוקת הדם לשרירי הלב עצמו, השרירי סובל מאיסכמיה, ואיננו מתפקד כראוי. אם הפגיעה חמורה בהיקפה, וישנו חלק גדול משריר הלב שאיננו פועל באופן יעיל, הדבר ישפיע ישירות על יכולתו של הלב להזרים דם לגוף ובכך יוביל למצב של הלם. הלם לבבי בעקבות אירוע איסכמי מאופיין באחוזי תמותה גבוהים יחסית, ורק טיפול נכון, מהיר ואגרסיבי לעיתים יכול למנוע את המוות במקרים אלו.
גורמים > הפרעות קצב

ישנו מגוון גדול של הפרעות בקצב הלב שיכולות להוביל להלם לב:
אוֹט לב (ברדיאריטמיה), מצב קליני המתאר האטה בקצב הלב, יוביל לירידה משמעותית בתפוקה הלב בשל מספר ההתכווצויות הקטן.
אוּץ לב (טאכיאריטמיה), מצב קליני המתאר האצה בקצב הלב, יוביל לירידה משמעותית בתפוקת הלב בשל ירידה בנפח הדם היוצא בכל התכווצות (כיוון שהלב מתכווץ מהר הוא איננו רפה לזמן שיאפשר מילוי ראוי טרם ההתכווצות הבאה).
הפרעות קצב בהן הלב לא מתכווץ כלל הן כמובן מצב חירום דחוף עוד יותר (דום לב), שיש לטפל בו באופן מיידי.
גורמים > טראומה

טמפונדה לבבית- בשל דימום לתוך הפריקרד (השק העוטף את הלב) ישנה הפרעה לשריר הלב לבצע הרפיה יעילה (המקום בשק מוגבל- הדימום תופס מקום נרחב ו"גוזל" ממקומו של הלב). כאמור- לב שאיננו רפה בצורה יעילה לא מקבל לתוכו מספיק דם ולכן לא יוציא כמות מספקת של דם בהתכווצות הבאה.
חזה אוויר בלחץ- בשל פגיעה באחת הריאות נוצר כיס אוויר מתרחב בתוך בית החזה, הדוחק את הלב ואת כלי הדם הגדולים עד כדי חסימה של הוורידים המשיבים דם אל שריר הלב- לב שאיננו מקבל לתוכו דם לא מסוגל לספק דם לאיברי הגוף.
גורמים נוספים שיכולים להוביל להלם קרדיוגני הם קרדיומיופטיות, בעיות במסתמי הלב וכולי.
סימנים

הסימנים הקליניים אותם נצפה לראות אצל החולה או הפצוע משתנים בהתאם למנגנון ולגורם שהובילו להלם, אך ניתן להגדיר כמה סימנים אופייניים (המתאימים לרוב סוגי ההלם), ייתכן ולא כולם יופיעו:
תחושה כללית רעה מאוד, חולשה קיצונית.
קושי בנשימה, נשימה מהירה (אוּץ נשימה; טאכיפניאה).
סימני ירידה בפרפוזיה- עור חיוור וקר, מילוי קפילרי איטי.
ירידה משמעותית בלחץ הדם.
בהתאם לגורמים להלם ייתכנו ואף צפוי שיופיעו סימנים נוספים:
בהלם על רקע אוטם, נצפה לשמוע תלונות המעידות על האיסכמיה- כאב בחזה (בדרך כלל מאופיין כלוחץ), בדרך כלל מקרין ומפושט, שאיננו משתנה במגע או בנשימה. ייתכנו בחילות או הקאות. באק"ג ובבדיקות דם נצפה לראות עדות לאיסכמיה.
בהלם על רקע של הפרעות קצב נצפה למצוא עדות להפרעת הקצב בבדיקה בסיסית- דופק מהיר או איטי בהתאם לאופי ההפרעה, כמובן שאבחנה תתבצע בסופו של דבר על ידי שימוש במוניטור רפואי ובא.ק.ג.
בהלם על רקע טראומטי נצפה למצוא גודש בוורידי הצוואר, ובהתאם לאופי הפציעה ייתכנו סימנים ספציפיים נוספים (בחזה אוויר בלחץ- היעדר כניסת אוויר לריאה הפגועה, אמפיזמה תת-עורית, סטיית קנה וכו', בטמפונדה- PP נמוך במדידת ל"ד, קולות לב עמומים).
טיפול

גם הטיפול מושפע כמובן מהגורם הישיר להלם, כיוון שהטיפול בגורם ישירות הוא הצפוי להטיב את מצבו של החולה בצורה המהירה ביותר.
הלם על רקע של אוטם- הטיפול המיידי הצפוי להינתן לחולה הוא מדללי דם (אספירין והפרין), טיפול אנלגטי (נגד כאבים) במידת האפשר, וביצוע דחוף של צנתור.
הלם על רקע של הפרעות קצב מהירות- ייתכן שיטופל תחילה תרופתית, אך בדרך כלל במצב של הלם יבוצע היפוך חשמלי מסונכרן (מכת חשמל מסונכרנת) שתפקידה לתקן את הפרעת הקצב הפתולוגית ולהשיב את קצב הלב לסדרו.
הלם על רקע הפרעות קצב איטיות- ייתכן שיטופל תרופתית (אטרופין, דופמין או אדרנלין), וייתכן שיבוצע קיצוב לבבי חיצוני של שריר הלב עד המשך טיפול (או השתלת קוצב לב קבוע).
הלם על רקע של טראומה- בחשד לטמפונדה לבבית יבוצע ניקור של קרום הפריקרד על מנת להקל את הלחץ בתוכו, ובמקרה של חזה אוויר בלחץ יידרש ניקוז של הלחץ מבית החזה הפגוע (תחילה על ידי מחט, ולאחר מכן על ידי הכנסת נקז חזה).
כמובן שמלבד הטיפול הישיר בגורם יינתן גם טיפול תומך בהתאם למצב- חמצן במסיכה, נוזלים, תרופות לשיפור לחץ הדם וכו'.
ראו גם

הלם
אוטם שריר הלב
הפרעת קצב
דום לב
הערות שוליים

↑  הֶלֶם לֵב במילון רפואת הלב [רפואה] (תשע"ג), באתר האקדמיה ללשון העברית
↑  The Oxford Textbook of Medicine Edited by David A. Warrell, Timothy M. Cox and John D. Firth with Edward J. Benz, Fourth Edition (2003), Oxford University Press, ISBN 0-19-262922-0">
↑  Shock: An Overview PDF by Michael L. Cheatham, MD, Ernest F.J. Block, MD, Howard G. Smith, MD, John T. Promes, MD, Surgical Critical Care Service, Department of Surgical Education, Orlando Regional Medical Center Orlando, Florida
↑  Nitasha Sarswat, MD And Steven M. Hollenberg, MD (February 2010). "Cardiogenic Shock". Hospital Practice. 38 (1): 74–83. doi:10.3810/hp.2010.02.281. PMID 20469627.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
"התקף לב"- חסימה בכלי דם לבבי
חזה אוויר בלחץ הצילום חזה- דחיקה של הלב
צינתור
הערת עסק חי

הערת עסק חי היא הערה שמוסיף רואה חשבון לדוחות כספיים של חברה, ומשמעותה היא שיש ספק בהמשך קיומה של החברה לטווח של יותר משנה. רואה החשבון בוחן את ההתחייבויות הכספיות של החברה לטווח קצר מול יתרת המזומנים של החברה ומול צפי הכנסות, ומעריך שהחברה לא תוכל לעמוד בהתחייבויותיה. הערת עסק חי מיועדת לגורמים שהלוו כסף לחברה, כגון בנקים ומחזיקי איגרות חוב, ולבעלי מניות.
הערת עסק חי מקשה על ההתנהלות העסקית השוטפת של חברה, משום שהיא מהווה תמרור אזהרה לגורמים אחרים. גורמים אחרים עשויים שלא לתת לחברה אשראי, לדרוש ממנה תשלומים במזומן ולא להתקשר איתה בהתקשרויות עסקיות ארוכות טווח.
לא תמיד הערת עסק חי פירושה סוף דרכה העסקית של החברה. בחלק מהמקרים מדובר בקושי לטווח קצר, שניתן לפתור אותו באמצעים כגון:
הכנסת גורם מממן - למשל באמצעות מכירת מניות החברה למשקיע.
הזרמת כספים ממקורות עצמיים של בעלי החברה.
הגדלת הרווחים מעבר לרווחים הצפויים.
במקרה של קבוצת חברות, עשויות להיות בה חברות שמצבן הכלכלי תקין. במקרה זה ניתן למכור חברות אלה לגורם אחר. כך למשל בספטמבר 2012 פורסמה הערת עסק חי על IDB. בתוך קבוצת IDB ישנן חברות כמו שופרסל וסלקום שמצבן הכלכלי תקין.
ראו גם

מאזן
דוח על תזרימי המזומנים
המוזיאון הספרותי פטפי

| --- | --- |

 מידע כללי
 סוג:  מוזיאון ספרותי, literary archive 
 על שם:  שנדור פטפי 
 כתובת:  Károlyi Palace 
 מיקום:  הרובע החמישי של בודפשט 
 מדינה:  הונגריה 
 הקמה ובנייה
 תקופת הבנייה:  ?–1954
 תאריך פתיחה רשמי:  1954 
 קואורדינטות:  47°29′30″N 19°03′30″E﻿ / ﻿47.491591944444°N 19.058235°E﻿ / 47.491591944444; 19.058235
 pim.hu
 he
 
המוזיאון הספרותי פטפי (בהונגרית: Petőfi Irodalmi Múzeum) ממוקם בבודפשט והוא מוזיאון מיוחד עם אוסף לאומי, שתפקידו לאסוף, לשמר ולהציג זיכרונות מוחשיים מהספרות ההונגרית. המקום כולל: חלל תצוגה במוזיאון, מכון מדעי, מרכז מחקר והוצאת ספרים. הוא נוסד בשנת 1954, קודמו משנת 1909 היה בית פטפי (Petőfi-Ház) בית יוקאי (Jókai-Ház). הוא פועל מאז 1957 במיקומו הנוכחי, בארמון קארואי במרכז העיר. מאז 1 ביולי 2004 פועל כמוסד חבר במרכז האיסוף הציבורי של המוזיאון הלאומי של ההונגריה .
הבניין

בשנת 1832, הארמון נבנה מחדש על סמך תוכניותיהם של AP Riegl ו-Jozsef Hofrichter. ההיסטוריה של הבניין כוללת את העובדה שהסלון הספרותי הבולט של לאסלו בארטפאי פעל כאן בתקופת הרפורמה (1825–1848). המקום היה מפורסם בשל הנשפים המפוארים שנערכו בארמון, שם ניגן פרנץ ליסט גם בפסנתר. בשנים 1849–1850 זה היה מקום הלינה של יוסיפ ילאצ'יץ', ולאחר מכן של הגנרל יוליוס יאקוב פון היינאו. ב-8 בינואר 1849 נעצר בארמון לאיוש בתיאני, ראש הממשלה של ממשלת הונגריה האחראית הראשונה.
בעשורים האחרונים של המאה ה-19, הארמון היה שוב מקום מפגש לעולם האצולה של פשט, וגם מלך הונגריה פרנץ יוזף הראשון, קיסר אוסטריה הופיע באחד מהנשפים שלו.
במהלך מלחמת העולם השנייה, המבנה לא ניזוק קשות, אך ריהוט הפנים ואוצרות האמנות שלו פוזרו ונמכרו במכירה פומבית, גורלה של ספרייתו העשירה אינו ידוע. הארכיון של משפחת קארואי הועבר לארכיון הלאומי ההונגרי.
ב-1954 ירש המוזיאון לספרות הונגרית את בית פטפי - יוקאי, שנוסד ב-1909. בשנתיים הראשונות, מיקום התערוכות שלו היה המוזיאון הלאומי של הונגריה. בשנת 1955, הוא קיבל מבנה משלו,
הבניין > סניפים

לארגונו שייכים מספר סניפים (מוסדות סניפים):
Ady Emlékmúzeum (1053 Budapest, Veres Pálné utca 4–6.), Ady-emléklakás, 1977 óta
Jókai Emlékszoba (1121 Budapest, Költő utca 21.), 1968 óta
Kassák Lajos Emlékmúzeum (1033 Budapest, Fő tér 1 – Zichy-kastély), 1976 óta
Kazinczy Ferenc Múzeum (3980 Sátoraljaújhely, Dózsa György utca 11.), 2013 óta
A Magyar Nyelv Múzeuma (3988 Sátoraljaújhely, Kazinczy utca 275. – Széphalom), 2013 óta
Magyar Mesemúzeum és Meseműhely (1013 Budapest, Döbrentei utca 15.), 2012 óta
Háromcsőrű Kacsa Történetalkotó Műhely (1013 Budapest, Döbrentei utca 9.), 2020 óta
משנת 2017 ועד סתיו 2021, המוזיאונים הבאים היו חלק מהמוזיאון הספרותי פטפי:
Bajor Gizi Színészmúzeum (1124 Budapest, Stromfeld Aurél utca 16.)
Országos Színháztörténeti Múzeum és Intézet (1013 Budapest, Krisztina körút 57.)
האוסף הספרותי

מורשתם של המשוררים, הסופרים וההיסטוריונים ההונגרים המפורסמים ביותר נשמרת כאן, כולל: מור יוקאי, ז'יגמונד מוריץ פרנץ קארינתי, טיבור דרי, ינה הלטאי, מילאן פישט, ג'רג' באלינט, אנטל סרב, גאבור דבצ'רי, אגנש נמש נאג, ג'רג' שומיו, ואחרים. השיר הלאומי של שנדור פטפי והשירה הלאומית של אטילה יוז'ף הם בין הזכרונות הלאומיים היקרים ביותר במוזיאון.
פרסים

בשנת 2009 זכה בפרס מוזיאון השנה (אגודת פולסקי)
בשנת 2015 הוענק לו פרס פרימה
לקריאה נוספת

מוזיאונים של הונגריה. בודפשט: Vince Kiadó, 1998. מוזיאון הספרות ההונגרית l. 28-29. הוא. מסת"ב 963-9069-99-X
עשרות שנים של המוזיאון הספרותי פטפי ; עורך פרנץ בוטקה; המוזיאון הספרותי פטפי ומרכז הספרות העכשווית, בודפשט, 2000. 284 עמ'.
פרנץ שומוריאי : בודפשט . 2. לעבוד דרך. ושלוחה. מפרסם. בודפשט : Panorama, 2008. Petőfi Literary Museum l. 335-336. הוא. מסת"ב 978-963-243-940-2
אתר האינטרנט של המוזיאון הספרותי פטפי
היסטוריה מוסדית PIM
1690/2014. (XI. 26.) החלטת ממשלה על הקצאה מחדש של תקציבים מהעתודה לצעדים ממשלתיים יוצאי דופן לצורך רכישת מטלטלין המהווים חלק מהמורשת הספרותית וההיסטורית ההונגרית, וכן רכוש חללי תצוגה עבור המוזיאון הספרותי פטפי